
 Protokol Obrtničke škole Gojka Matuline Zadar o načinu postupanja odgojno-obrazovnih radnika u poduzimanju mjera zaštite prava učenika: 

1.) Način postupanja u slučajevima vršnjačkog sukoba: 

- odmah prijaviti razredniku/ci, ravnateljici ili pedagoginji sukob učenika. 
- razrednik, ravnateljica ili pedagoginja će obaviti  razgovor sa sukobljenim učenicima 
-  tijekom razgovora inzistirati na mirnom rješavanju problematične situacije 
- preventivno ipak treba izvijestiti roditelje o sukobu koji se dogodio  te rješenju situacije. 
- pedagoške mjere izriču se u skladu s odredbama Pravilnika o pedagoškim mjerama. 


2.) Način postupanja u slučajevima nasilnog ponašanja prema učeniku, odgojno-obrazovni radnici obvezni su pokrenuti postupak radi zaštite prava učenika: 

- odmah prijaviti razredniku/ci, ravnateljici ili pedagoginji uočeno postupanje na štetu učenika. 
- u slučaju nasilnog postupanja prema učeniku, radnici školske ustanove obvezni su odmah poduzeti mjere s ciljem zaustavljanja eskalacije nasilnog postupanja i pružiti pomoć sukladno svojim kompetencijama te u slučaju potrebe pozvati policiju. 
- ukoliko je učenik ozlijeđen u mjeri koja zahtjeva liječničku pomoć, potrebno ju  je pozvati 
[bookmark: _GoBack]- razrednik/ca, ravnateljica ili pedagoginja obvezni su odmah izvijestiti roditelje učenika žrtve nasilnog postupanja o događaju. 
- razrednik/ca, ravnateljica ili pedagoginja obavit će razgovor s učenikom žrtvom nasilnog ponašanja. 
- zaduženi odgojno-obrazovni radnik pratit će učenika u zdravstvenu ustanovu do dolaska roditelja. 
- razrednik/ca, ravnateljica ili pedagoginja obvezni su odmah izvijestiti roditelje učenika počinitelja nasilnog postupanja o događaju i pozvati ih u Školu.. 
- razrednik/ca, ravnateljica ili pedagoginja obavit će razgovor s učenikom počiniteljem nasilnog ponašanja. 
- razrednik/ca, ravnateljica ili pedagoginja obavit će razgovor s drugim učenicima koji imaju saznanja o nasilnom događaju. 
- ukoliko je riječ o osobito teškom obliku nasilnog postupanja potrebno je izvijestiti resorno ministarstvo. 
- učeniku počinitelju nasilnog ponašanja bit će izrečena pedagoška mjera sukladno Pravilniku o pedagoškim mjerama te mišljenju nadležnih institucija. 
- u slučaju sumnje na kazneno djelo potrebno je osigurati da tragovi i dokazi ne budu uništeni. 
- na zahtjev policije predati potrebnu dokumentaciju. 
- Škola je dužna izvijestiti ured državne uprave, Zavod za javno zdravstvo, Hrvatski zavod za socijalni rad, tim školske medicine, nadležnu policijsku postaju i resorno ministarstvo. 
- ukoliko je pozvana policija, važno je da tijekom razgovora učenika s policijskim službenikom bude nazočan roditelj učenika ili stručna osoba centra za socijalnu skrb ili iznimno ravnateljica. 
- u slučaju ponovljenog nasilnog postupanja učenika Škola je dužna, u suradnji s liječnikom školske medicine i nadležnim centrom za socijalnu skrb, uputiti učenika koji je počinio nasilje na postupak procjene rizičnosti ponašanja, mentalnog i fizičkog zdravlja te obiteljskih prilika. 

3.) Način postupanja u slučajevima ometanja nastave predmetima koje nije odobrio nastavnik: 

- učenik koji ometa nastavu predmetima koje nije odobrio nastavnik dužan je te predmete predati nastavniku. 
- predmete opasne po zdravlje i život, učenik je obvezan odmah predati nastavniku koji će o tome izvijestiti ravnateljicu ili pedagoginju
- ravnateljica ili pedagoginja obvezne su pozvati roditelja u Školu i uručiti mu predmet, a u slučaju potrebe potrebno je obavijestiti i nadležnu policijsku postaju. 

4.) Način postupanja u slučajevima ometanja nastave neprimjerenim ponašanjem: 

- učenika koji se neprimjereno ponaša, nastavnik će upozoriti na posljedice takvoga ponašanja. 
- ukoliko učenik, unatoč upozorenju, nastavi s neprimjerenim ponašanjem, nastavnik će ga uputiti pedagoginji ili ravnateljici. 
- ravnateljica ili pedagoginja će obavijestiti roditelje o neprimjerenom ponašanju učenika, upisati ga u evidenciju i vratiti u razred na nastavu. 
- u slučaju učenikova učestalog kršenja kućnog reda i neprimjerenog ponašanja, Škola će o tome izvijestiti nadležni tim školske medicine i nadležni centar za socijalnu skrb. 
- ukoliko učenici učestalo krše kućni red, školska ustanova organizirat će dodatne edukacije roditelja i učenika u suradnji s nadležnim institucijama, udrugama i lokalnom zajednicom. 

5.) Dežurstva nastavnika: 

- odgojno-obrazovni ili drugi radnici obvezni su dežurati u svim unutarnjim i vanjskim prostorima Škole sukladno rasporedu koji je izradila ravnateljica. 
- dežurstva počinju 15 minuta prije početka nastave te završavaju nakon završetka nastave. 
- dežurni nastavnik obvezan je tijekom malog i velikog odmora biti na školskom hodniku, a u razred ulazi nakon što posljednji nastavnik uđe u učionicu. 

